**Pozor: skrajna ogroženost slovenskih rejcev prašičev – ne glede na velikost reje**

**Afriška prašičja kuga (APK) je že v Romuniji v rejah in med divjimi prašiči na Madžarskem - samo še vprašanje čase, kdaj se pojavi v Sloveniji**

**Vsi stopimo skupaj, da ne bomo ob slovensko prašičerejo. – nevarnost iz gozda in sosednjih držav, ki škoduje le reji prašičev, k sreči človeku ne.**

Na dan 24. julij 2018 štejejo v Romuniji 427 izbruhov od tega v zadnjih 21 dnevih 229 izbruhov v domačih rejah. Madžarska ima 24 izbruhov pri divjih prašičih. Okoli velikih farm so že zgradili betonske polne visoke ograje in divje prašiče dobesedno iztrebljajo ponoči vojaki specialci z brezslišnim orožjem.

Na spletni strani nemškega Zveznega raziskovalnega inštituta za zdravje živali so objavljeni zadnji podatki o izbruhih na dan 24. julija 2018 in sicer:

|  |  |  |  |
| --- | --- | --- | --- |
|  | **Število izbruhov na dan**  **14. 7. 2023 ob 10 uri (v oklepaju na 7.7. 2023)** | | **Skupno** |
|  | **Domači prašiči** | **Divji prašiči** |
| Hrvaška | 72 (22) | 2 (1) | 74 (23) |
| Bosna in Hercegovina | 45 (23) | 0 (0) | 45 (23) |
| Madžarska | 0 (0) | 297 (297) | 297 (297) |
| Srbija | 225 (194) | 190 (187) | 415 (381) |
| Romunija | 185 (137) | 214 (211) | 399 (348) |
| Poljska | 13 (10) | 1.881 (1.855) | 1.894 (1.865) |

**Afriška prašičja kuga je ena od najbolj kompleksnih nalezljivih virusnih bolezni: zboli domači in divji prašič, med njima se bolezen prenaša, vakcin ni, zdravil ni. Divji in domači prašiči se med seboj okužujejo! Praviloma poteka bolezen zelo hitro.** Prenašalec v naravi je tudi mehki klop iz skupine Ornithodoros.



Afriška prašičja kuga se širi izredno hitro, nastopi v več oblikah, ki jih povzemamo po referenčnem laboratoriju EU za afriško prašičjo kugo:

<http://asf-referencelab.info/asf/images/files/video/PICTURES_CLINICAL_SIGNS_LESIONS_EURL.pdf>

**Včasih nastopi smrt pred še pred pojavom prvih kliničnih znakov. V tem primeru traja od okužbe do smrti le 1 – 4 dni, smrtnost je praktično 100%, preden poginejo imajo prašičli visoko temperaturo (410 – 420C), prašiči zavračajo krmo, so apatični, pospešeno dihajo in imajo pordelo kožo.**

**Najpogostejša je oblika hitrega razvoja bolezni, ki je nekoliko različna glede na seve afriške prašičje kuge. Tako smrtnost nastopi od okužbe v 6 – 9 dneh, 11 – 15 dneh ali 7 – 20 dneh. Smrtnost je 90 – 100% ali nekoliko nižja. Prašiči so potrti, ne žrejo, če jih prisilimo h gibanju, se neradi gibajo, pri tem jih v zadnjem delu zanaša. Ležijo skupaj nagneteni, se tiščijo drug k drugemu, kakor bi jih zeblo. Težko dihajo in imajo izcedek iz rilca. Na začetku vse znake spremlja tudi nekoordinirano gibanje, krvava driska in bruhanje.** Poginejo zaradi notranjih krvavitev v trebušni votlini.

|  |  |
| --- | --- |
| C:\Users\gsalobir.KGZS\AppData\Local\Microsoft\Windows\Temporary Internet Files\Content.Word\Nova slika (16).bmp  **Tipična→**  **rdeča ušesa** | C:\Users\gsalobir.KGZS\Pictures\afriška prašičja kuga\Nova slika (17).bmp |
| Prašiči so čisto pobiti (potrti), ne žrejo, nagneteni so skupaj, kot da jih zebe. | |

|  |
| --- |
| C:\Users\gsalobir.KGZS\AppData\Local\Microsoft\Windows\Temporary Internet Files\Content.Word\Nova slika (1).bmp |
| Pujski so nagneteni skupaj, ker imajo vročino in s cianotičnimi uhlji. |



Prašiči so vidno šibki, s povišano temperaturo (400 – 420C) in nagneteni skupaj, da bi ostali topli.

|  |  |
| --- | --- |
| C:\Users\gsalobir.KGZS\AppData\Local\Microsoft\Windows\Temporary Internet Files\Content.Word\Nova slika.png  Klinični znak – rdeči, vroči, bolani prašiči, ki se »skrivajo«. | C:\Users\gsalobir.KGZS\AppData\Local\Microsoft\Windows\Temporary Internet Files\Content.Word\Nova slika (2).bmp  C:\Users\gsalobir.KGZS\AppData\Local\Microsoft\Windows\Temporary Internet Files\Content.Word\Nova slika (3).png  **← abortirani in mumificirani zarodki.**  **↑ abortirani plodovi** |

**Tipični znak afriške prašičje kuge v akutni (hitro razvijajoči se) obliki:**

|  |  |
| --- | --- |
| C:\Users\gsalobir.KGZS\Pictures\afriška prašičja kuga\Nova slika (5).bmp  Rdeči uhlji  C:\Users\gsalobir.KGZS\AppData\Local\Microsoft\Windows\Temporary Internet Files\Content.Word\Nova slika (3).bmp | C:\Users\gsalobir.KGZS\AppData\Local\Microsoft\Windows\Temporary Internet Files\Content.Word\Nova slika (4).bmp |
| Moteno gibanje (ataksija) in driska | Tipična pordela (rdeče-rožnata) koža. |

Nekroze na uhljih, prsnem košu, trebuhu in na vseh nogah.

|  |  |
| --- | --- |
| C:\Users\gsalobir.KGZS\Pictures\afriška prašičja kuga\Nova slika (12).bmp | C:\Users\gsalobir.KGZS\Pictures\afriška prašičja kuga\Nova slika (9).bmp |

V primeru infekcije z manj virulentnimi sevi virusa **(NE UPAJTE - ker ga praktično ni!),** imajo živali le rahlo povišano telesno temperaturo 2 – 3 tedne, pojavijo se rdečine na koži, ki preidejo v nekrotične kraste. Živali imajo tudi otekle in boleče sklepe. Breje svinje abortirajo.

Kronična oblika afriške prašičje kuge - otečeni, pordeli sklepi, katerih koža postane nekrotična (kraste z razjedami), ravno tako uhlji – pojav pri tistih, ki ostanejo živi - in so hudi prenašalci, zato je nujna po zakonodaji prijava bolezni in neškodljivo odstranjevanje trupov.





Tako postanejo živali, ki prebolijo akutno ali kronično obliko bolezni nosilci in izločevalci virusa za vse življenje. **Če prebolijo bolezen divji prašiči, imamo ves čas nevarnost okužbe iz gozda.**

**Odpornost virusa na zunanje razmere je precejšnja.** Ni posebno občutljiv na pH, saj prenese od pH 4 do pH 13. **Preživi 11 dni v blatu (sobna temperatura), 1 mesec v umazanih prašičjih boksih, 70 dni v krvi na lesenih deskah (ko živali krvavijo), 15 tednov v razpadajoči krvi, 18 mesecev v krvi, ki je shranjena na 4ºC.**

**Še bolj grozljiva je preživetvena sposobnost virusa v mesnih proizvodih. Čeravno človek ne zboli, pa se okužba za živali hitro širi tudi preko teh virov. V mesnih proizvodih preživi virus in ostane kužen za prašiče: 15 tednov v ohlajenem mesu, 300 dni v zorjenih pršutih, 15 let v zamrznjenih trupih.**

Z vročino ga inaktiviramo pri 56 ̊C/70minut, pri 60 ̊C/20 minut. Virus je občutljiv na eter in kloroform. Inaktivira ga tudi natrijev hidroksid v razredčitvi 8:1000 (30 minut), hipoklorid - 2,3 % klorid (30 minut), formalin v razredčitvi 3:1000 (30 minut), 3 % ortofenilfenol (30 minut) in jodove spojine.

Afriška prašičja kuga ne prizanese niti divjim prašičem, morebitni preživeli pa postanejo hudi prenašalci bolezni. **Zato je nujno izvesti posebne ukrepe pri reji na prostem! Dvojne ograje med katerima je razmik 1,5 metra in odporna na ritje in moč prašičev.**

|  |  |
| --- | --- |
| C:\Users\gsalobir\AppData\Local\Microsoft\Windows\Temporary Internet Files\Content.Word\Nova slika (13).png | C:\Users\gsalobir.KGZS\AppData\Local\Microsoft\Windows\Temporary Internet Files\Content.Word\Nova slika (18).bmp  Za zaščito pred afriško prašičjo kugo je Zvezna vlada Baden-Württembergodprla in podaljšala lovno sezono na divjega prašiča, tako da so odstrelili 45.962 divjih prašičev v letu 2016/17, kot ukrep za zmanjševanje širjenja afriške prašičje kuge.  vir: <https://www.agrarheute.com/tier/schwein/asp-bundesregierung-hebt-schonzeit-fuer-wildschweine-542788> |

**IZVAJANJE BIOLOŠKE VARNOSTI NA PRAŠIČEREJSKI KMETIJI so *ukrepi, uvedeni za zaščito pred napadom virusov afriške prašičje kuge.***

**Bodite preudarni, vztrajni in strogi do samega sebe pri izvajanju dobre higienske prakse pri preprečevanju okužb. Z občasnimi »akcijami« ne boste nič dosegli, razen stroškov. Borba proti virusom zahteva natančnost, vztrajnost in doslednost – ni slučaj, da se imenuje »kuga«.**

Zgodnje ugotavljanje pojava te bolezni in strogo izvajanje sanitarnih ukrepov je edino s čimer se bolezen zajezi ali prepreči (cepivo NE obstaja – umrljivost praktično 100%).

**Poti okužbe – vse enako pomembne – tukaj navajamo za obvladovanje preprečevanja okužb:**

* **premiki okuženih živali (domačih in divjih)**
* **okužena obuvala, oblačila, roke vseh oseb, ki so imeli stik z okuženimi živalmi pri krmljenju ali preiskovanju;**
* **vsa oprema, ki jo uporabljamo pri okuženih živalih ali v njihovi bližini**
* **katerokoli prevozno sredstvo, ki je vstopilo ali zapustilo prostore, posebno še, če so tam živali sumljive;**
* **s trupel okuženih živali**
* **s kateregakoli prostora, kjer so se nahajale okužene živali: na paši, nakladalne rampe, tržnice, ceste, parkirišča (med transportom)**
* **preko drugih živali: psi, mačke, lisice, ki prenesejo okužbo s tacami ali na krznu pri čemer same ne zbolijo;**
* **preko stika z obolelimi živalmi sosednje kmetije – če ni upoštevana minimalna biovarnostna razdalja med dvema obratoma;**
* **preko okuženih divjih prašičev;**
* **vnos mesa in mesnih izdelkov narejenih iz okuženih prašičev preko mednarodnega transporta (zračni promet/po morju) iz okuženih regij (mednarodno trgovanje, krmljenje s pomijami);**
* **okužena prevozna sredstva, prikolice, tovornjaki, krma in uradne osebe –tudi veterinarji;**
* **okužena krma, če izhajajo pridelki iz območja, kjer so okuženi divji prašiči**
* **ugrizi okuženih klopov – velika nevarnost za reje z izpusti/pašo, ki se nahajajo blizu gozda;**
* **preko pomij – TO JE ZAKONSKO PREPOVEDANO;**
* **ne kupujte mesa iz kombijev, kjer ni jasnega izvora mesa, da ne raztrosite bolezni po naši državi.**

**Posebno nevarne so navzkrižne okužbe:** krmljenje s pomijami, ki vsebujejo ostanke okužene svinine (človek ne zboli, prašiči domači in divji zbolita) – ZAKONODAJNO PREPOVEDANO! (tudi če krmite le živila rastlinskega izvora in so se dotikala okuženega suhomesnatega izdelka – domači prašič zboli!!!), izvor okužene krvi, neposredni kontakt z ljudmi, vozila, letala, opremo, krmo ali neposreden ugriz klopa (v zaprtih rejah manj verjetnosti) ali kontakt z okuženim divjim prašičem. Ostanki okuženih sendvičev, ki jih požrejo divje živali in prenesejo bolezen do domačih živali.

**Edino, s čimer lahko omejimo in preprečimo širjenje bolezni, je striktno izvajanje biovarnostnih ukrepov.**

Obvladovanje tega je najbolj zahtevno za rejce/proizvajalce, veterinarje, svetovalce, nenazadnje poštarje – vse, ki kakorkoli prihajajo na kmetijo. Pri tem je ključno: da sem kot rejec za to usposobljen – MORAM RAZUMETI GROŽNJO IN NEVARNOST – OBSTOJ SLOVENSKE PRAŠIČEREJE TOREJ VSAKE POSAMEZNE REJE! Pri tem ni pomembno, ali imate na kmetiji samo dva prašiča za lastne potrebe ali pa 400 pitancev v turnusu.

Nezadostni biovarnostni ukrepi vodijo do izbruha bolezni z velikimi gospodarskimi posledicami! Rejec mora zagotoviti zaščito svoje črede.

**ZUNANJI BIOVARNOSTNI UKREPI**

**Minimalni previdnostni ukrepi**

1. Vzdržujte ograjo, ki bo preprečila kakršenkoli vstop divjih živali v območje reje.
2. Vse divje živali in ptiči so potencialni okužitelji – zato jim preprečite vstop in kakršenkoli stik s prašiči.
3. Brez vaše vednosti ne sme nihče stopiti na kmetijo – naj bo samo en vhod – tam namestite kontaktno mobitelno številko – da vsakogar prestrežete pred vhodom z informacijo o ukrepih biološke varnosti pred vstopom na območje reje.
4. Naključnim obiskovalcem preprečite vstop.

**Lokacija objekta**

upoštevamo vetrove, ki pihajo na določenem območju in predvsem bližino objektov kjer so nastanjeni prašiči. Ta oddaljenost naj bi bila 1,5 km zračne linije. Pozitivno je, če je kmetija zaščitena z gozdom, drevesi ali hribom. Pomembno pri lokaciji je **upoštevanje prometnih cest v bližini, kjer poteka tranzit s prašiči,** ki prav tako predstavlja grožnjo **(objekt naj bo oddaljen vsaj 100 m).** Ista razdalja velja, če imamo na kmetiji druge domače živali. Če pa gre za hleve s prašiči na kmetiji mora biti objekt oddaljen vsaj 50 m.

**Prihajajoče živali v rejo/nakup živali**

1. **Večje kot je število živali pripeljanih na kmetijo, večje je tveganje!** Za nakup, v večini primerov plemenskih živali se odločimo, ko je to nujno potrebno! To je takrat, ko gre za remont črede ali osvežitev krvi s kvalitetnejšimi živalmi od naših. Živali nabavljamo praviloma iz iste reje, za katero je poznan zdravstveni status, ki je enak naši kmetiji ali višji. **Če nabavljamo iz več kot ene reje je trikrat večja verjetnost, da bomo čredo okužili.**
2. **Vsa veterinarska poročila zahtevajte, da so najbolj ažurna (nova).** Za nakup plemenskih živali v naprej preverite zdravstveni status črede in rezultate veterinarskih preiskav z linije klanja. **V kolikor nismo prepričani v varen zdravstveni status moramo biti zelo previdni in se za nakup ne odločamo!** Za potrditev nekega statusa moramo zahtevati dokument o preiskavah, ki potrjuje naše zahteve. Žival ali živali, ki jih kupujemo morajo biti zdrave, z odličnimi plemenskimi vrednostmi, primernega eksteriera in v plemenski kondiciji. **Živali ne kupujemo na avkcijah in sejmih!** V kolikor kupujemo živali za nadaljnjo rejo (tekače) morajo ti biti izenačeni, enake starosti, primerne kondicije in zdravi.
3. **Obvezna izvedba karantene !!!**

**Karantena**

1. **Karantena ali prostor za izolacijo je najbolj bistvenega pomena in mora biti fizično ločen od naše reje – najbolje na drugi lokaciji.** Obdobje karantene daje kmetu ali oskrbniku čas, za opazovanje novih živali in možnost ugotovitve morebitnih bolezenskih znakov, preden živali vključimo v našo populacijo. Prav tako nam daje možnost, da živali serološko pregledamo na določene bolezni. **Obdobje karantene mora trajati dovolj dolgo, najbolje je čas inkubacijske dobe (čas od okužbe do prvih kliničnih znakov bolezni)** najpomembnejših bolezni, ki določa minimalno trajanje karantene.
2. **Obvezno izvajanje karantene v dovoljšnji oddaljenosti: minimalno 2 km stran od lastne reje, ki mora trajati 4 – 8 tednov! (30 dni je minimum)**
3. Obvezne krvne analize živali iz karantene, preden jih premestite v lastno rejo.
4. Vselitev v karanteno izvajajte po istem principu, kakor v hlev: VSE živali notri in VSE živali premik v lastno rejo po pretečenem času.
5. Zagotovite, da ne pride do navzkrižnih okužb: eden od družinskih članov naj bo zadolžen samo za opravila v karanteni. V karanteni ali izolaciji moramo uporabljati opremo/orodje za **čiščenje, ki je samo v karanteni, prav tako je priporočljivo svojo gnojišče in svoje zalogovnike za krmo. Vedno najprej opravimo vsa dela in opravila v lastni reji, pri čemer je obvezno predhodno tuširanje/umivanje las in preoblačenje v čista oblačila in obutev. Zatem sledijo opravila v karanteni. Za opravila v karanteni imamo druga oblačila, ki jih tudi v karanteni puščamo. Ko končamo z vsemi opravili v karanteni, obvezno preoblačenje in tuširanje z umivanjem las.** Kljub temu da smo se ponovno stuširali, preoblekli v čista oblačila, se **isti dan ne smemo vrniti nazaj v lastno rejo. Svetujemo strogo izvajanje dobre higienske prakse in zaporedje opravil: : da tisti, ki je zadolžen za opravila v karanteni, da ima vsa oblačila tam in tam tudi ostajajo. Zatem se takoj tušira (+ pranje glave s šamponom) in tisti dan se v lastno rejo nikakor ne sme vrniti – idealno – v lastno reje ne gre 72 ur!**
6. Če nabavljamo tekače za nadaljnjo rejo jih uhlevimo v naše prazne, predhodno očiščene in razkužene hleve!

**Transport in vozila**

Ko vozniki tovornjakov vozijo iz ene kmetije na drugo lahko širijo bolezni. **Ne smemo dovoliti, da nam na dvorišče prihaja tovornjak z že naloženimi živalmi!** Če je to neizogibno, se mora najprej nakladati na kmetijah z višjim zdravstvenim statusom. Ob vstopu na dvorišče je pomembno zagotavljanje dezbariere za vozila. **Optimalno: nakladalna rampa izven našega dvorišča in ograje. Voznik mora nositi zaščitno obleko in škornje (na vsaki kmetiji drugo), prav tako mu ne smemo dovoliti vstopa v hleve.** Nakladalni objekt moramo po vsakem natovarjanju umiti in razkužiti. **Po nakladanju ali čiščenju nakladalne rampe – tisti dan ne vstopamo več v lastne hleve. Izvajanje strogega protokola: tuširanje in čista obleka; kljub temu se tisti dan ne vrnemo več v lasten hlev.**

**Vozila, ki pridejo do kmetije za sledeča opravila ostanejo na zunanji strani ograje – ne vstopijo na območje reje (uporaba nečistih poti):**

* polnjenje silosov s krmo
* pobiranje kadavrov
* odvoz gnojevke
* natovarjanje živih prašičev
* splošne dostave: poštar, inkasanti, …

1. Kmetje (nihče, ki dela v naši reji) ne smejo vstopiti na tovornjake ali stati na nakladalni plošči.
2. Vozniki ne smejo vstopiti v rejo v hleve na kmetiji.
3. Vozila za prevoz prašičev je treba pred prihodom na kmetijo oprati in razkužiti – tovornjak mora imeti po razkuževanju 24 urni premor do naslednjega natovarjanja prašičev.
4. Po raztovarjanju prašičev v klavnici, tega območja tovornjak ne sme zapustiti, dokler se na dvorišču klavnice ne opere in dezinficira. Idealno je, če ima kmetija svoj lastni prevoz do klavnice – vendar se neopran/nerazkužen ne sme vrniti na kmetijo – to naredi pred vstopom na območje reje (na zunanji strani ograje posestva).
5. **Kadavre odlagamo izven dvorišča** ali čim dalje od hlevov predvsem zaradi vozila, ki pobira kadavre. To vozilo je zaradi narave dela vir okužbe. Trupla (kadavri) so vir kužnega materiala. Priporočamo, da se trupla čim prej odstranijo iz hleva in se shranijo na dobro izolirano mesto, kjer ni možnosti dostopa drugih domačih živali, ki bi lahko vektor širile naprej. Po odvozu kadavra je priporočljivo mesto očistiti in razkužiti. Za lastno higieno nosimo zaščitne rokavice. Po čiščenju mesta sledi izvedba osebne higiene in ta dan se ne vračamo v lasten hlev (bolje še 72 ur).
6. **V primeru izbruha afriške prašičje kuge moramo delati skladno s protokolom, ki ga odredi veterinar.**

**Osebje**

1. Vsak, ki dela v reji, je lahko prenašalec okužbe na svojih škornjih, obleki, dlakah/laseh, koži ali celo v nosni votlini, v prašičjem mesu ali prašičjih mesnih izdelkih.
2. Zato je nujno urediti prostor za preoblačenje in umivanje.
3. Nujno – urediti prostor za malico – v katerega ne vstopa nihče v delovni obleki in v delovni obutvi.
4. **Vsi, ki delajo v reji morajo imeti čista, delovna oblačila v katerih so samo in le v reji. Ta oblačila se ne smejo nositi nikjer drugje – izven reje.**
5. **Nihče ne sme imeti stikov z živalmi, po opravljenem delu. Če želimo preprečiti afriško prašičjo kugo je tuširanje (+pranje glave) pred vstopom v rejo in tudi po izstopu – nujno!**
6. Zunaj prostora za malico ne sme biti prisotne nobene hrane – niti zapakirane!
7. **Če ste bili na počitnicah v tujini, imeli stike s prašiči ali bili na lovu divjih prašičev, morajo to vsi na kmetiji vedeti – potrebno je upoštevati vsaj 72 ur brez kontakta z lastno rejo.**
8. Preprečite, da bi kdorkoli odšel s starejših kategorij nazaj h pujskom.

**Pošiljke, ki naj bi prišle na kmetijo – merjaščevo seme, orodje, stvari/dodatki**

1. Pridobite redna veterinarska poročila.
2. Merjaščevo seme mora biti preverjeno, iz registriranih osemenjevalnih centrov, kjer so visoke veterinarsko sanitarne zahteve in so prosti vseh bolezni.
3. Embalaža ne sme biti v stiku s tlemi, ker so lahko okužena.
4. **Rejec/domač, ki sprejema pošiljko, se ne sme rokovati** ali kakorkoli **povzročiti stika z osebo** iz dostave (npr: rokovanje ob prihodu ali odhodu).
5. **Material za nastil in zaposlitev (slama, gobji kompost,..) ne smete nabaviti na kmetiji, ki tudi redi prašiče!!! Skladiščite tako, da v nobenem primeru ne more priti v stik z divjimi živalmi in iztrebki drugih živali.**

**Rutina izvajanja higiene**

1. **Ločena reja živali po kategorijah** je v času nevarnosti okužb še toliko bolj pomembna.
2. **Po vsaki seriji prostore, bokse, orodje operite, posušite in razkužite.** Šele ko so boksi popolnoma suhi jih razkužite. Drugače razkužilo razredčite in ni učinkovito. Pustite, da se posuši. Strogo upoštevajte navodila proizvajalca razkužilnega sredstva!
3. **Pregonske poti ali poti za uhlevitev** tako načrtujte, da **mlade živali nimajo kontakta s starejšimi** kategorijami.
4. **Poginule živali** morajo biti na mestu do katerega **nihče nima dostop** ne divje živali niti naključni obiskovalci. Vselej najprej opravite vsa dela v lastni reji, zatem, kadavre sprotno oddajajte, mesto operite in razkužite. Takoj za tem je obvezno preoblačenje/tuširanje (+pranje glave) in v rejo se ta dan ne smete več vrniti (idealno po 72ih urah).
5. **Povečajte kontrolo in nadzor** nad glodalci, insekti, ptiči, divjimi živalmi in tujimi hišnimi ljubljenci.
6. **Na stičišču križanja poti – ključna higienska mesta** npr: pregonske poti med posameznimi kategorijami živali) imejte opremo za pranje in dezinfekcijo tako škornjev kakor rok.
7. **Prevozna sredstva za prevoz živih prašičev** se mora izvesti pravilno: Vedno preverite notranjost pred natovarjanjem živali in ga pošljite stran, če vozilo ni popolnoma očiščeno. **Po takšni kontroli morate sami izvesti preventivno preoblačenje/tuširanje/in ne vstopate nazaj v lastno rejo tisti dan!**

**Lastniki, zaposleni, obiskovalci**

Lastniki kmetije se morajo držati in biti vzgled glede ukrepov biološke varnosti. **Za zaposlene na neki kmetiji velja, da doma ne smejo rediti prašičev ali biti zaposleni še na kakšni prašičji farmi ali klavnici.** **Vrstni red opravil na kmetiji mora slediti po pravilu: od najbolj občutljivih glede biološke varnosti proti kategorijam, ki so nekoliko manj občutljive. Začnemo v porodnišnici s sesnimi pujski (najbolj občutljivi!). Plemenske svinje imajo največjo obremenitev s patogenimi mikrobi in se opravljajo zadnje.** Ta postopek je potreben, da se patogeni ne širijo iz starejše populacije na mlajše kategorije. Karantena se opravlja na koncu, seveda s svojo opremo, svojo delovno obleko in režimom.

**Dezobariera**

Pred vsakim vhodom v hlev je potrebna dezobariera z razkužilom. **Dezobarierea mora biti aktivna z določeno koncentracijo razkužila (upoštevanje navodila proizvajalca ter samokontrola) in moramo jo seveda uporabljati! Ključno je vzdrževanje dezobariere, kar pomeni, da jo je potrebno tedensko (oz. po navodilih proizvajalca sredstva) izprazniti, oprati in posušiti ter ponovno napolniti s koncentracijo po navodilih proizvajalca sredstva.**

|  |  |
| --- | --- |
| C:\Users\gsalobir.KGZS\AppData\Local\Microsoft\Windows\Temporary Internet Files\Content.Word\Nova slika (100).png | C:\Users\gsalobir.KGZS\AppData\Local\Microsoft\Windows\Temporary Internet Files\Content.Word\Nova slika (122).png |
| Redno vzdrževanje dezobariere je nujno za uspešno biološko varnost.  Temeljito operemo model in sam vložek. | |
| C:\Users\gsalobir.KGZS\AppData\Local\Microsoft\Windows\Temporary Internet Files\Content.Word\Nova slika (101).png | C:\Users\gsalobir.KGZS\AppData\Local\Microsoft\Windows\Temporary Internet Files\Content.Word\Nova slika (117).png |
| Vložek (peno) temeljito operemo in pustimo, da se odteče. | |
| C:\Users\gsalobir.KGZS\AppData\Local\Microsoft\Windows\Temporary Internet Files\Content.Word\Nova slika (121).png | C:\Users\gsalobir.KGZS\AppData\Local\Microsoft\Windows\Temporary Internet Files\Content.Word\Nova slika (5).bmp |
| Če je le mogoče jo posušimo na soncu, ki je naravni razkuževalec. **Če ostane v polnilu (gobi) tekočina, novo dezinfekcijsko sredstvo ne bo prave koncentracija in učinkovitost takšne dezobariere je poslabšana, kljub temu, da smo ravnali skrbno.** | |

Ker je virus afriške prašičje kuge izredno trdoživ, je pri vseh razkuževanjih potrebno uporabiti učinkovita sredstva. Skladno z: Načrtom ukrepov ob pojavu afriške prašičje kuge, (Uprava RS VHVVR):

<http://www.uvhvvr.gov.si/fileadmin/uvhvvr.gov.si/pageuploads/REGISTRI_IN_OBRAZCI/Zdravje_zivali/Bolezni/APK/Nacrt_ukrepov/9_Razkuzevanje.pdf> so **posebno učinkovita razkužila v preglednici**:

|  |  |  |  |
| --- | --- | --- | --- |
| **Vrsta aktivne snovi v razkužilu** | **Končna koncentracija razkužila** | **Minimalni potrebni čas izpostavljenosti** | **Opombe** |
| **Ecocid S (Krka)** | 1 -3% (odvisno od natančnosti predhodnega čiščenja) | 15 – 60 minut | Sledite navodilom za uporabo. |
| **Virkon s (DuPoint)** | 1-2% (odvisno od natančnosti predhodnega čiščenja) | 15 – 60 minut | Sledite navodilom za uporabo. Dodatek propilen glikola omogoča uporabo do -100C. |
| **Natrijev hipoklorit (AppliChem GmbH, Norris in partnerji d.o.o.)** | 2 -3% aktivnega klora | 10 – 30 min | Nevaren za dihala. |
| **Natrijev hidroksid (Tovarna Organika)** | 0,8 – 2% | 10 – 30 minut | Ne sme se uporabljati na površinah in izdelkih iz aluminija ali njegovih zlitin. |
| **Persan – Peroksiocetna kislina (Belinka Perkemija)** | 0,15% | Vsaj 1 uro | Eksplozivno, korozivna. Učinkovita tudi v hladnem. |
| **Citronska kislina (Jurana)** | 0,2% | 30 minut | Varna za dezinfekcijo oblačil in dekontaminacijo telesa. |
| **Incidin Rapid/Pro (Ecolab)(Glutaraldehid, benzalkonijev klorid, didecilamonijev klorid)** | 2% | Vsaj 2 uri | Hlapi so dražeči. |
| **Intercid (glutaral/formaldehid)**  **(vetpromet)** | 1 – 8% | 10 – 30 min | Hlapi formalina so dražeči in strupeni.uporablja se ga samo, če drugih razkužil ne moremo uporabiti. |

* Za razkuževanje površin zadostuje do 400 ml delovne raztopine na kvadratni meter; POZOR: porozne površine (beton, les…) – POTREBNO 2X ALI 3X VEČ RAZKUŽILA! **Upoštevajte vse podrobnosti navodil proizvajalca!**

**Obiskovalci – so VSI, ki pridejo od zunaj na območje kmetije: serviserji, svetovalci, inšpektorji, veterinarji, poštarji, naključni obiskovalci ali napovedane skupine**

1. Priporočeno je, da je označeno, kje smemo parkirati.
2. Obiskovalce čim bolj zmanjšate – le na najnujnejše – vsak predstavlja strahotno tveganje
3. Od zadnjega stika s prašičem ali iztrebki/gnojevko mora preteči 72 ur (72 ur obiskovalec ne sme biti v stiku z drugo rejo prašičev/divjih prašičev ali gnojevko/iztrebki).
4. Obvezno tuširanje
5. Preoblačenje v oblačila in obutev, ki je last kmetije
6. Uporaba le orodja, ki je na kmetiji
7. Čim bolj zmanjšajte stik – dotikanje živali (kontakti le v nujnih primerih)

* Vsaka oseba, ki pride na kmetijo, ne glede na izobrazbo ali status je lahko potencialni vir okužbe, zato zanj veljajo vsi varnostni ukrepi, ki jih je potrebno dosledno izvesti in spoštovati. **Ta postopek je eden ključnih, da se ne bo afriška prašičja kuga raznosila po vsej Sloveniji kakor požar.**

**Ob nevarnosti izbruha afriške prašičje kuge je v reji nujen visok standard glede biološke varnosti: vsak, ki mora zaradi dolžnosti/uradna oseba, svetovalec, veterinar ali obiskovalec – vsakdo se mora stuširati (vključno z šamponiranjem in umivanjem glave oz. las!), preobleči v čiste obleke, ki jih dobi na kmetiji. Zatem si je obvezno pred vstopom in izstopom iz hleva še umiti in razkužiti roke z alkoholom (etanol):**

* **čista obleka pomeni oblačila, ki so bila oprana na 900C;**
* **o obiskih vodimo evidenco (sledenje, v primeru izbruha bolezni)!** - obrazec na dnu.

|  |  |
| --- | --- |
|  | Biološka varnost kmetije:  Preprečitev obiskov reje (samo skrajno nujno)  Ne glede na to, kdo je: tuširanje/preoblačenje  Razkuževanje rok in obutve pred vstopom v območje in takoj po zapustitvi hleva  72 ur takšna oseba ne sme v naslednji/drug hlev  **Vodite v zvezku evidenco obiskov:**  **Kdo/kdaj/ob kateri uri/podpis in vsakomur, ki pride na kmetijo, dajte podpisati »izjava obiskovalca«**  **Oblačilo ni potrebno, da je kupljena preobleka za enkratno rabo lahko tudi običajna delovna oblačila s kmetije - vendar oprano na 900C in obutev oprana/posušena/razkužena.** |

**Vsakdo, ki pride na kmetijo (uradno ali neuradno) mora podpisati izjavo, ki predstavlja za rejca varnost in nadzor nad sledenjem dogodkov in morebitne okužbe. Brez podpisane izjave svetujemo, da rejec prepove vstop.**

|  |  |
| --- | --- |
|  | **»Izjava obiskovalca«** |
| **Kontaktna oseba ali**  **Ime priimek rejca**  **Naslov kmetije**  **Tel:**  **Fax:**  **E.naslov:** | Vsak obiskovalec je odgovoren in pozvan, da upošteva biovarnostne ukrepe na kmetiji. Brez dogovora, je obisk na kmetiji prepovedan.  Ob prihodu se na samem vhodu na posestvo (ne v rejo) javijo preko telefona rejcu.  **V zadnjih 72ih urah** **obiskovalci ne smejo imeti stika s prašiči izven te kmetije.**  Vozila morajo biti čista in brez vidnih ostankov gnoja, gnojevke in gnojnice na pnevmatikah in kolesnicah.  Na kmetijo ne smejo prinesti nobenih živil.  Vsi obiskovalci se morajo ob prihodu podpisati v knjigo obiskovalcev (ime/priimek, datum/ura in podpis).  Vsi obiskovalci se morajo tuširati in preobleči v čista oblačila, ki jim jih izroči rejec.  Vsaka oprema/instrumenti za vzorčenje, merjenje ali zapisovanje mora biti očiščena in dezinficirana ter predstavljena rejcu, če se strinja z uporabo.  \*Obiskovalci ne smejo vstopiti v bokse, na prehode, ki se uporabljajo za premikanje živali, ali se dotikati živali.\*  Vsak obiskovalec je pozvan, da na kmetiji upošteva zdravstveno in varnostno politiko reje.  Obiskovalci so lahko odgovorni za izbruhe bolezni v primerih, ko tega protokola ne izpolnjujejo in spoštujejo.  (\* upošteva se, da pri izvajanju nadzora ali kontrole, odgovorna oseba vstopa v bokse in na pregonske poti – vendar mora zato še toliko strožje izpolnjevati vse pogoje preprečevanja prenosa bolezni)  **Vse obiskovalce prosimo, da spoštujejo naš protokol kot našo politiko biološke varnosti, ki je namenjena zaščiti naših prašičev pred boleznijo in negativnimi vplivi.**  **Izjavljam:**   * **da sem zmanjšal tveganje prenosa bolezni živali v skladu z zgoraj navedenimi ukrepi biološke varnosti;** * **nisem obiskal tuje države in nisem bil izpostavljen ali imel stika s prašiči (z ali brez nalezljive bolezni) v zadnjih 72 urah pred obiskom na kmetiji;** * **nisem obiskal nobenega drugega kmetijskega obrata ali zbirnega mesta kadavrov ali kakršnegakoli stika z divjimi ali domačimi prašiči zadnjih 72 ur.**   **Podpis: \_ \_ \_ \_ \_ \_ \_ \_ \_ \_ \_ \_ \_ \_ \_**  **Čas, ki je minil od zadnjega stika s prašiči ali kadavri ali obiskom tujine**  **(lov divjega prašiča) - navedite: \_ \_ \_ \_ \_ \_ \_ \_ \_ \_ \_ \_ \_ \_**  **Datum: \_ \_ \_ \_ \_ \_ \_ \_ \_ \_ \_ \_ \_ \_** |

**V času zatiranja in izkoreninjenja bolezni na vašem območju se držite naslednjih splošnih navodil:**

* vsi prašiči na vašem gospodarstvu naj bodo zaprti v hleve, staje in ograjene prostore;
* promet s prašiči znotraj okuženega območja je prepovedan (razen neposredno v

klavnico);

* meso in mesne proizvode je prepovedano odvažati iz okuženega gospodarstva;
* gibanje ljudi na gospodarstvu čimbolj omejite ter pri tem strogo izvajajte vse

priporočene biovarnostne ukrepe;

* divji prašiči so pomembni pri prenosu bolezni na domače prašiče, zato ne spuščajte

prašičev na prosto, kjer bi lahko prišli v neposreden stik z divjadjo oziroma se sami

izogibajte stikom z divjimi prašiči (lov);

* strogo se držite predpisanih določil uradnega veterinarja v javno objavljeni odločbi za

okuženo ali ogroženo območje.

**Postopek ob sumu:** V primeru kliničnih znakov, značilnih za afriško prašičjo kugo, je imetnik živali dolžan nemudoma obvestiti svojega veterinarja, ki bo ukrepal v skladu s predpisi. Poročanje o sumu je obvezno!

**POMEMBNO!**

**Bolje, da se poroča o sumljivih primerih, ki se kasneje izkažejo za negativne, kot pa da sploh ne poročamo.**

Država uporablja najstrožji način zatiranja te bolezni, kjer je poglavitni ukrep takojšnja usmrtitev vseh prašičev na gospodarstvu, kjer se je bolezen pojavila zatem neškodljivo uničenje trupel. **Stroške zatiranja bolezni krije proračun Republike Slovenije.**

**Natančno preberite stran:**

**Načrt ukrepov ob pojavu afriške prašičje kuge v Republiki Sloveniji, ki jo je pripravila UVHVVR:**

[**http://www.uvhvvr.gov.si/si/delovna\_podrocja/zdravje\_zivali/nacrti\_ukrepov\_in\_simulacijske\_vaje/nacrti\_ukrepov/afriska\_prasicja\_kuga/**](http://www.uvhvvr.gov.si/si/delovna_podrocja/zdravje_zivali/nacrti_ukrepov_in_simulacijske_vaje/nacrti_ukrepov/afriska_prasicja_kuga/)

Pripravili:

mag. Branko Belec

Gabrijela Salobir

dr. Andrej Toplak

Viri:

Guidelines for the cost-effective prevention and control of African swine fever, sep. 2015.

Practical Biosecurity for Pig Farmers, Smallholders and Pet Pig Keepers in Scotland,

<http://www.spdcc.org/docs/257027_Pig_leaflet_26-10-2015.pdf>

<http://www.spdcc.org/docs/GREEN_WARNING_POSTER_26-10-2015.pdf>

<http://www.spdcc.org/docs/RED_WARNING_POSTER_26-10-2015.pdf>

ASP-Früherkennung Was ist zu tun, wenn verendetes Schwarzwild gefunden wird?, 2017

<https://www.openagrar.de/servlets/MCRFileNodeServlet/openagrar_derivate_00005434/DJV-FLI_Massnahmen-ASP-Frueherkennung_101017.pdf>

Irland – ASF:

<https://www.agriculture.gov.ie/animalhealthwelfare/diseasecontrol/africanswinefever/>

<http://www.fao.org/3/a-i1435e.pdf>

GOOD PRACTICES FOR BIOSECURITY IN THE PIG SECTOR, 2010

Arthropods Certain viruses, including those responsible for ASF, JE and PPRS, can be hosted by arthropods, such as ticks or mosquitoes, on which they can replicate, thereby complicating control and eradication programmes. Ticks are unable to travel to pigs, but pigs can be in contact with ticks when they graze or sleep in tick-infested areas. ASF is a good example of a tick-borne virus; its control requires knowledge of both the arthropod and the host’s behaviour. Flies are attracted to organic matter, such as manure and carcasses, and can mechanically spread pathogens such as TGE and Streptococcus suis as they fly between farms.

Survey to assess disease biosecurity of small-scale pig producers1 Carla Correia-Gomes2 , Madeleine Henry, Harriet Auty, George Gunn, 2016

<file:///C:/Users/gsalobir.KGZS/Downloads/Small_pig_producers_RB_January_2016.pdf>

Načrt ukrepov ob pojavu afriške prašičje kuge v Republiki Sloveniji, UVHVVR:

<http://www.uvhvvr.gov.si/si/delovna_podrocja/zdravje_zivali/nacrti_ukrepov_in_simulacijske_vaje/nacrti_ukrepov/afriska_prasicja_kuga/>

<http://www.uvhvvr.gov.si/fileadmin/uvhvvr.gov.si/pageuploads/DELOVNA_PODROCJA/Zdravje_zivali/Nacrti_ukrepov/1_APK_SLO_17.2.2014.pdf>

Vir slik:

<https://www.agriculture.gov.ie/media/migration/animalhealthwelfare/diseasecontrols/africanswinefever/SwineFeverposter060314.pdf>

<http://asf-referencelab.info/asf/images/files/video/PICTURES_CLINICAL_SIGNS_LESIONS_EURL.pdf>

African Swine Fever Images to show clinical signs and pathology, animal&plant health agency:

<file:///C:/Users/gsalobir.KGZS/Documents/P%20%20R%20%20%C5%A0%20%20I%20%20%C4%8C%20%20I/afri%C5%A1ka%20pra%C5%A1i%C4%8Dja%20kuga/strokovna%20gradiva/african-swine-fever-images.pdf>